# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 25/2012

# zo zasadnutia Vedenia STU zo  dňa 19. 12. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Analýza vedecko-výskumnej výkonnosti STU za obdobie rokov 2007-2011
3. Návrh na odsúhlasenie nájomných zmlúv
4. Mimoriadne štipendiá vyplatené z fondu rektora za akad. rok 2011/2012
5. Rôzne

**PREDLOŽENÉ MATERIÁLY:**

1. Kontrola úloh (E. Jevčáková)
2. Analýza vedecko-výskumnej výkonnosti STU za obdobie rokov 2007-2011 (S. Biskupič)
3. Návrh na odsúhlasenie nájomných zmlúv (D. Faktor)
4. Mimoriadne štipendiá vyplatené z fondu rektora za akad. rok 2011/2012 (F. Horňák)
5. Rôzne
6. Harmonogram vypracovania Výročnej správy o činnosti STU za rok 2012 (M. Peciar)
7. Spolupráca medzi STU a Slovenskou komorou stavebných inžinierov – ústna informácia (R. Redhammer)

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **7/21/2012-V** | V STU odporúča Rade športu STU pripraviť prvý ročník veslárskych pretekov na Dunaji Univerzitná regata – Bratislava 2013. | 19.12.2012 | M. Sokol |

Odložené úlohy:

|  |  |  |  |
| --- | --- | --- | --- |
| **9/21/2012-V** | V STU ukladá v súvislosti s návrhom na sťahovanie Nakladateľstva STU analyzovať alternatívy ďalšieho možného riešenia. | 15.2.2013 | M. Sokol |

**K BODU2: Analýza vedecko-výskumnej výkonnosti STU za obdobie rokov 2007-2011**

Materiál prezentoval prorektor Biskupič.

Správa predstavuje analýzu vedeckovýskumnej výkonnosti STU, ktorá sa uskutočnila na základe

podkladov získaných pomocou softvérového prostredia SciVal SpotLight.

**UZNESENIE: 1/25/2012-V**

Vedenie STU berie na vedomie Analýzu vedeckovýskumnej výkonnosti STU za obdobie rokov

2007 – 2011 s pripomienkami a odporúča materiál znova predložiť na zasadnutie Vedenia STU

aj s konkrétnymi odporúčaniami a závermi.

**K BODU 3: Návrh na odsúhlasenie nájomných zmlúv**

Materiál prezentoval kvestor.

**UZNESENIE: 2/25/2012-V**

Vedenie STU ako kolektívny orgán dal predchádzajúci súhlas k uzavretiu nájomnej zmluvy s nájomcom Slovgast, spotrebné družstvo, Vlčie hrdlo 2, Bratislava špecifikovanej v bode 1) so zásadnou pripomienkou:

1. Prenájom priestorov na FCHPT, ide o priestor závodnej jedálne a bufetu s príslušenstvom ( skladový priestor, prípravovňa jedál, manipulačný priestor). Priestory sú situované v suterénne, celkom sklady o výmere 58 m2 – v pôvodnom návrhu zmluvy znížené z 82 m2 z dôvodu, že nájomca sklad S – 16,S18 a S 19 nevyužíva. Ďalej sú priestory situované na prízemí budovy využívané ako „varňa“ o výmere 176 m2, priestor označený ako kuchynka, sklad, manipulačný priestor a „bufet“ o výmere celkom 38 m2 ( z pôvodne využívaného priestoru označeného ako bufet 68 m2 je podľa vyjadrenia FCHPT nájomcom využívaná len plocha 18 m2 – vzhľadom na to, že študenti zvyšnú časť využívajú ako „študovňu“.

Ďalej predmetom nájmu je kancelária vo výmere 16 m2 a priestor na 1. poschodí pozostávajúci z jedálne, výdajne stravy a manipulačného priestoru. Celkom v prenájme 580 m2 vrátane kancelárie.

Cena nájmu 12 720 € ročne (kancelária 90 €/m2/rok, ostatná plocha 20 €/m2/rok).

Doba nájmu od 1. 2.2013 do 31.1.2017.

Návrh predkladá dekan fakulty, v zmysle Smernice STU minimálna cena za 1 m2 bufetu je 70 €/m2/rok.

Zásadná pripomienka:

Vedenie STU v súvislosti s nájomnou zmluvou špecifikovanej v bode 1) trvá na cene bufetu podľa súčasného platného cenníka a na korektnej výmere jeho plochy.

**K BODU4: Mimoriadne štipendiá vyplatené z fondu rektora za akad. rok 2011/2012**

Materiál prezentoval v zmysle § 95 zákona 131/2002 Z. z. o vysokých školách prorektor Horňák.

**UZNESENIE: 3/25/2012-V**

Vedenie STU berie na vedomie materiál Mimoriadne štipendiá vyplatené z fondu rektora za akad. rok 2011/2012 s pripomienkami.

**ÚLOHA: 1/25/2012-V**

Vedenie STU ukladá pripraviť mechanizmus podpory vrcholových športovcov

prostredníctvom štipendií z fondu rektora ako aj možnosť poskytnutia ubytovania na

internáte STU.

Z: F. Horňák, M. Sokol

T: 15.2.2013

**ÚLOHA: 2/25/2012-V**

Vedenie STU ukladá preveriť možnosti zabezpečenia stravovania študentov na internáte

Mladá Garda.

Z: D. Faktor

T: 15.2.2013

**K BODU 5: Rôzne**

**K BODU 5 A: Rôzne/Harmonogram vypracovania Výročnej správy o činnosti STU za rok 2012**

Materiál uviedol prorektor Peciar.

Informoval o forme a termínoch spracovania a predloženia výročnej správy o činnosti STU,

kde vybraní členovia Vedenia budú zodpovední za úplnosť, správnosť a dodržanie termínov.

Jednotlivé termíny boli upravované priamo na rokovaní.

**UZNESENIE: 4/25/2012-V**

Vedenie STU prerokovalo Harmonogram vypracovania Výročnej správy o činnosti STU za rok

2012 s pripomienkami.

1. Uzávierka vyžiadaných podkladov z fakúlt

T: 31. 01. 2013

Z: dekani fakúlt

1. Uzávierka podkladov z univerzitných pracovísk a ÚZ

T: 31. 01. 2013

Z: vedúci útvarov

1. Spracovanie podkladov na oddeleniach rektorátu

T: 15. 02. 2013

Z: príslušní prorektori, kvestor

1. Redakčné spracovanie textov

T: 28. 02. 2013

Z: Mgr. Hajdúchová

1. Schvaľovanie vo V-STU

T: 6.3.2013

Z: príslušní prorektori, kvestor

1. Schvaľovanie v KR STU

T: 13.3.2013

Z: príslušní prorektori, kvestor

1. Prerokovanie vzdelávacej a výskumnej činnosti vo VR STU

T: 20.3.2013

Z: pror. Biskupič, pror. Horňák

1. Schvaľovanie v AS STU

T: 25.3.2013

Z: príslušní prorektori, kvestor

1. Prerokovanie v SR STU

T: apríl 2013 (podľa termínu zasadania)

Z: príslušní prorektori, kvestor

1. Korektúry finálneho textu + zalomenie

T: 30. 04. 2013

Z: Mgr. Hajdúchová

1. Zadanie do tlače

T: 15. 05. 2013

1. Predloženie tabuľkovej prílohy o hospodárení VŠ z Výročnej správy na MŠ SR v elektronickej forme

T: 20. 05. 2013

1. Predloženie na MŠ SR a zverejnenie Výročnej správy v elektronickej forme

T: 20. 05. 2013

1. Predloženie výtlačku Výročnej správy na MŠ SR

T: 31. 05. 2013

**K BODU 5: Rôzne**

**K BODU 5 A: Rôzne/Spolupráca medzi STU a Slovenskou komorou stavebných inžinierov – ústna informácia**

Rektor ústne informoval o ponuke na spoluprácu STU so Slovenskou komorou stavebných

inžinierov v oblasti vzdelávania autorizovaných stavebných inžinierov a všetkých odborníkov

v sektore stavebníctva.

**UZNESENIE: 5/25/2012-V**

Vedenie STU prerokovalo koncepčný rámec pre založenie Centra technických a stavebných

informácií Jána Nepomuka Bobulu organizovaného Slovenskou komorou stavebných inžinierov

a podporuje túto aktivitu.

**INFORMÁCIE A OZNAMY:**

Rektor

* informoval o návrhu Inovačnej stratégie SR na roky 2014 až 2020, ktorý je v skrátenom legislatívnom procese navrhnutým Ministerstvom hospodárstva SR a požiadal členov Vedenia o pripomienkovanie zverejneného návrhu
* oznámil členom Vedenia, že programovacie obdobie EÚ na roky 2014-2020 ostáva v gescii MŠVVaŠ SR

Kvestor

* informoval o uzatvorení novej zmluvy s firmou Orange
* oboznámil prítomných, že od 1.1.2013 bude platiť nový číselník útvarov STU

Prorektor Peciar

* informoval o zriadení „Národnej riadiacej komisie“ pre výkon koordinátora prioritnej osi 7 „Stratégie EÚ pre Dunajský región - Znalostná spoločnosť“, do ktorej bol menovaný ministrom školstva, vedy, výskumu a športu SR. Za pracoviská STU bolo do komisie doručených 58 projektov, z ktorých komisia vyberie strategické projekty so širokým medzinárodným zapojením v 6 prioritných témach pre prerokovanie v európskej komisii a ostatné projekty zapracuje do databázy pre ďalšie použitie a vyhľadávanie partnerov

Prorektor Horňák

* informoval , že dňa 1. 12. 2012 vznikla sekcia ESN STUBA na Slovenskej technickej univerzite v Bratislave
* European Student Network (ESN) pôsobí v 36 krajinách a má viac ako 400 „pobočiek“. Základným projektom ESN je „buddysystem“., ktorý znamená, že každému prichádzajúcemu študentovi bude pridelený jeden slovenský študent, dobrovoľník, ktorý bude jeho prvým slovenským kamarátom a ktorý mu poskytne pomoc . Napr. vyzdvihne ho na letisku, pomôže s ubytovaním, na PGO, pôjde s ním na zdravotnú prehliadku a na cudzineckú políciu (potrebné pre študentov z krajín mimo EU), vybaví s ním električenku a poskytne mu podporu počas celého pobytu.  ESN taktiež organizuje rôznorodé aktivity pre zahraničných študentov.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 9.1.2013 | V STU | 9:00 | Privítanie v novom roku |
|  | 14.1.2013 | PAS | 14:00 |  |
|  | 16.1.2013 | KR STU | 14:00 |  |
|  | 23.1.2013 | V STU | 9:00 |  |
|  | 28.1.2013 | AS | 14:00 |  |
|  | 30.1.2013 | V STU | 9:00 |  |

Zapísala: 19.12.2012 Zápisnicu overil: 19.12.2012

Erika Jevčáková prof. Ing. Marián Peciar, PhD.